# data[].attributes.body
Esim. yrittäjien haasteita: "millainen oikeus perhevapaalla olevalla työntekijällä on firman etuihin/palveluihin (auto-, asunto-, puhelin-, lounasetu; työterveyspalvelut yms. muut edut)"

# data[].attributes.body
Esim. yrittäjien haasteita: "miten löydän sijaisen määräaikaiseen pitkään poissaoloon, varsinkin jos työhön vaaditaan vähänkin pidempi perehdytys"

# data[].attributes.body
Huolehdi nämä asiat boksi ja linkitys sinne mistä lisää tästä aiheesta

# data[].attributes.body
What's in it for fathers? Puhutellaan suoraan kohdeyleisöä

# data[].attributes.body
mitä on hyvä tehdä ennen, aikana ja palatessa? sijaistuskäytännöt ja rekrytointi esim. lyhytaikaiset sijaisuudet?

# data[].attributes.body
joukko laajenee joka voi käyttää perhevapaita, miten järjestetään esim. seuranta?

# data[].attributes.body
Kuka neuvoo? Kelle mun pitää soittaa boksi :)

# data[].attributes.body
osio siitä, että mitä hyötyä tästä on työnantajille? miten vaikuttaa esim työntekijöiden hyvinvointiin? pysyvyyteen?

# data[].attributes.body
Kuva palkanmaksuista ja tuista, vuosilomat ja muut prosessit. Kuka maksaa mitäkin? Selkeästi hahmotettava kokonaisuus. Tiekartta etenemisestä, vastuista ja hallinnollisista prosesseista. Tiedotus siitä, mitä on mahdollista saada

# data[].attributes.body
Henkilökohtaisen suunnitelman tekeminen perhevapaille jäämisestä --> kuulostaa tosi hyvältä! Jos ei ole jo huomioitu, niin olisiko hyvä olla myös keskustelupohja, kun työntekijä palaa perhevapailta? Meidän jäsenistöstä nousee säännöllisesti esiin kokemus siitä, että erityisesti naisten palatessa perhevapailta työnantajilla on virheellisiä oletuksia esim. työntekijän motivaatiosta ja toiveista (esim. ei halua ottaa vastaan vaativia tehtäviä, haluaa himmailla). Työnantajan olisi tärkeää keskustella avoimesti motivaatiosta ja toiveista oman uran suhteen perhevapailta paluun jälkeen. Joku haluaa himmailla, toinen ottaa vastaan vaativia tehtäviä. Myös uutta osaamista saattanut kertyä perhevapailla.

# data[].attributes.body
MiBin jäsenkyselyiden perusteella keskeinen ongelma työelämässä on, että naisten ura tyssää perhevapaisiin. Perhevapailta palaavalla ei esim. ole mahdollisuutta palata entisiin tehtäviin, työtehtävät ovat siirtyneet sijaiselle tai ei tarjota enää mahdollisuuksia vaativiin tehtäviin. Uran rakentamisen joutuu käytännössä aloittamaan alusta. Perhevapaasyrjintään voisi siis yrittää puuttua, toki positiivisessa hengessä ja muistuttaa työntekijän oikeudesta palata takaisin samaan työhön, josta on jäänyt vapaalle. Toinen haaste on määräaikaisten työsuhteiden päättyminen perhevapaisiin, eli määräaikainen työsuhde päättyy perheiden aikana, ja samantyyppisiä tehtäviä hoitamaan palkataankin joku muu.

# data[].attributes.body
Juridiikka pähkinänkuoressa, taloudellinen puoli, sijaisen palkkaaminen, kelan etuudet, perhevapaalaki.

# data[].attributes.body
Järjestelmä oikeudet ja velvollisuudet

# data[].attributes.body
Joustot ja vertautuminen tes, entä päivähoito? Päivähoitopaikkasäädökset?

# data[].attributes.body
Lait yhteen koottuna Kelan järjestelmän kanssa. Väestöliiton esimiehen muistilista. Keskeiset lainsäädännölliset viittaukset.

# data[].attributes.body
Vincit

# data[].attributes.body
Kela :)

# data[].attributes.attachment_link.description
Väestöliitto on myöntänyt Perheystävällinen työpaikka -tunnuksen yli kymmenelle työnantajalle.

# data[].attributes.body
Vapaiden jakaminen tasaisemmin haastaa osin siksi, että pidemmän tauon jälkeen töihin palaaminen jännittää. Olisiko töihin palaamisen osalta hyvä lisätä pieni muistilista, jolla paluusta saisi vähemmän kuormittavan? Duunitorilla on hyvä blogi teksti ja 6 kohdan muistilista perhevapaalta paluusta. Perhevapaalta töihin paluu edessä? Älä tee näitä virheitä - Duunitori

# data[].attributes.attachment_link.readable_text
Perhevapaalta töihin paluu edessä? Mietitkö, kuinka tehdä paluusta mahdollisimman stressitön ja sujuva? Duunitorin sisältöpäällikkö Laura Glad jakaa omat parhaat, tosielämässä testatut vinkkinsä.
Osaanko enää edes tehdä töitä? Kuinka pääsen taas kärryille kaikista työasioista? Miten lapsi pärjää - entä kuinka minä?

Nämä ajatukset pyörivät päässäni kun perhevapaa läheni loppuaan ja töihin paluu lähestyi. Paluu työelämään pitkän tauon jälkeen on aina jännittävä. Vaikka palaisi samaan työpaikkaan, tuntuu paluu ihan uudelta alulta.

Tunne ensimmäisenä työpäivänä perhevapaan jälkeen oli kutkuttava: vähän kuin pääsisi aloittamaan puhtaalta pöydältä kaiken. Samalla varsinkin käytännön asioiden hoituminen kauhistutti ja oma ammatillinen osaaminen tuntui poissaolon aikana kadonneen.

Nyt, vajaat kaksi kuukautta töihin paluun jälkeen voin todeta, että tauko työelämästä teki pelkästään hyvää ja ilokseni huomaan olevani jopa parempi työssäni kuin ennen perhevapaata. Osaan keskittyä paremmin olennaisiin asioihin, priorisoida ja samalla stressaan töistä paljon aiempaa vähemmän.

Miten sitten palata onnistuneesti perhevapaalta työelämään? Kokosin tähän kolumniin asioita, joita ei ainakaan kannata tehdä kun paluu työhön koittaa - toivottavasti näistä on sinulle apua!

Lue myös: Perhevapaalta takaisin töihin? Lue 6 vinkkiä paluuseen - näin uusi arki starttaa sujuvammin

1. Haluat hallita itse kaikkea

Onneksi vanhemmat ovat nykyään jatkuvasti tasa-arvoisempia, ja esimerkiksi tulevalla perhevapaauudistuksella pyritään jakamaan perhevapaat entistä tasaisemmin molempien vanhempien kesken.

Silti ilmiö voi olla etenkin pidempään kotona lapsen kanssa olleelle tuttu: kun on tottunut pitämään hyppysissään päävastuuta lapsenhoidosta ja ehkä samalla muistakin kodin asioista, sama vaihde saattaa jäädä päälle töihin paluun jälkeenkin.

Siksi esimerkiksi kotitöiden, lapsen hoitoon sekä hankintoihin liittyvät asiat kannattaa viimeistään nyt jakaa uudelleen tasapuolisemmin. Me esimerkiksi istuimme puolisoni kanssa alas ja listasimme ylös kaikki mieleen tulevat lapseen ja kotiin liittyvät tehtävät, ja jaoimme ne sitten molemmille sopivalla tavalla.

Lue myös: Uuvuttaako arjen loputon metatyö? Tämä helppo tehtävä mullistaa perheenne arjen

2. Alat suorittaa arkea

Jos olet siitä onnekkaassa tilanteessa, että ympärilläsi on turvaverkkoja, on nyt paras mahdollinen hetki tukeutua heihin. Vauvavuosi saattaa olla monelle myös yksinäistä aikaa. Sellaista voi helposti olla myös aika sen jälkeen, kun on palannut töihin ja kaikki pyörii työpaikan, mahdollisen päivähoitopaikan ja kodin ympärillä.

Ehkä ajattelet, että varsinkin jos lapsi on jo aloittanut päivähoidossa, täytyy illat pärjätä omin voimin ja arjen on pakko pyöriä tasaisella tahdilla. Jokainen kaipaa kuitenkin myös omaa aikaa (katso listan viimeinen kohta!), ja myös arjen helpottaminen kannattaa.

Testaa siis viimeistään nyt esimerkiksi ruoan kotiinkuljetuspalvelua, kuukausisiivousta tai mitä vain keinoa, jolla arjesta saa helpompaa ja sujuvampaa. Ja jos joku tarjoaa apuaan, sano kyllä.

Lue myös: Viekö työpäivä kaikki voimat? Vältä 5 yleistä virhettä ja jaksa paremmin

3. Tunnet syyllisyyttä poissaolostasi

Jos ensimmäisiä työviikkojasi värittää jatkuva syyllisyys, jota koet siitä, että olet vienyt lapsesi muille hoitoon, lopeta syyllistyminen heti! Lapsi saa varhaiskasvatuksesta irti paljon: sen on todettu tuottavan merkittäviä hyötyjä lasten kielen ja kognitiivisten taitojen kehitykselle. Se myös tutkitusti parantaa esimerkiksi kouluvalmiutta ja lisää sosiaalisia taitoja.

Etenkin ensimmäisten viikkojen aikana molemminpuolinen ikävä voi olla kova, mutta onneksi se yleensä helpottaa kun sekä lapsen että vanhempien uudet rutiinit vakiintuvat.

Lue myös: Minna palasi töihin, kun hänen lapsensa oli 3 kuukauden ikäinen - päätös oli helppo

4. Haalit paniikissa työtehtäviä

Jos kaikki tuntuu työpaikallasi kehittyneen hurjasti, voi perhevapaalta palaajaan iskeä tarve osoittaa olevansa yhä tarpeellinen - ja mieluiten äkkiä. Ratkaisuna haalit mahdollisimman monta uutta projektia ja vastuualuetta heti ensimmäisinä viikkoina. Täytyyhän pomon nähdä, että olet yhä terässä ja valmis hommiin.

Virhe! Nyt jos koskaan on hyvä hetki pysähtyä tunnustelemaan, mihin suuntaan urallasi haluaisit kenties lähteä. Kukaan ei myöskään odota sinulta ensimmäisten viikkojen - tai kuukausienkaan - aikana ylisuoriutumista, eikä sinun tarvitse yrittää paikata poissaoloa millään taikatempuilla.

Itse huomasin ensimmäisten viikkojen jälkeen, että paineet olivat syntyneet vain oman pääni sisällä ja omat odotukset olivat paljon suuremmat kuin muiden. Ota siis rauhallisesti, sillä työnkuva kyllä muotoutuu juuri sopivaksi, kunhan vain annat sille aikaa - ja jos ei, niin aina voit ryhtyä hakemaan uutta työtä.

Lue myös: Näin teet työpäivästäsi tehokkaamman - 8 helppoa vinkkiä

5. Vähättelet uusia taitojasi

Joo, välillä perhevapaalla ollessa väistämättä tuntuu, että aivot ovat sulaneet mössöksi ja on unohtanut ihan kaikki taidot, jotka joskus hallitsi. Miten niitä töitä tehtiinkään ja mihin keskittymiskyky on kadonnut?

Useimmissa töissä ei välttämättä olekaan suoraa hyötyä siitä, että on oppinut ulkoa kymmeniä ensikirjoja, osaa soseuttaa parsakaalit täydellisesti tai saa rimpuilevan taaperon puettua ulkovaatteisiin alle viidessä minuutissa.

Silti perhevapaan opit ja oivallukset voivat olla yllättävänkin merkittäviä. Itse huomaan oppineeni laittamaan työasiat aiempaa paremmin tärkeysjärjestykseen, stressaan töistä vähemmän, pysyn paremmin aikatauluissa ja olen tehokkaampi työntekijä.

Siksi ei kannata ajatella, että perhevapaa olisi jonkinlainen aukko työuralla - päinvastoin, sillä usein tauko työelämästä antaa tilaa uuden oppimiselle kuin itsestään.

Lue myös: Mitkä ovat vahvuutesi? Näillä keinoilla opit tunnistamaan ne

6. Mietit liian pitkälle

Missä haluan olla urallani viiden vuoden päästä? Pitäisikö lapselle hankkia jo liuta kehittäviä harrastuksia? Mitenhän lapsi tulee sopeutumaan kouluun? Tällaisia asioita aloin pohtia töihin paluun yhteydessä, vaikka lapseni on vasta vuoden vanha.

Älä siis pohdi tässä vaiheessa liian pitkälle tulevaisuuteen, siitä tulee vain lisää stressiä! Unohda kunnianhimoiset pitkän tähtäimen suunnitelmat.

Paluu perhevapaalta takaisin töihin on iso käännekohta elämässä koko perheelle, joten silloin kannattaa keskittyä tulevan pohtimisen ja stressaamisen sijasta nykyhetkeen.

Lue myös: Onko arkesi yhtä kaaosta? Näin löydät uudestaan järjestyksen - neljä keinoa pelastavat

7. Unohdat kaikessa hässäkässä itsesi

Milloin olet viimeksi tehnyt jotain ihan omaa, jotain ihan vain itseäsi varten? Toivottavasti vastaus on, että säännöllisesti, mutta jos ei, kannattaa jotain omaa keksiä pian.

Omat harrastukset ja kiinnostuksen kohteet ovat saattaneet muuttua vauvavuoden - ja ehkä koronankin myötä - mutta nyt on hyvä hetki miettiä, mitä haluaisit tehdä ihan itseksesi.

Esimerkiksi minulta uusi työkaveri kysyi ensimmäisellä työviikolla, mitä harrastan. Simppeli kysymys, eikö? Silti en keksinyt yhtään omaa harrastusta ja yritin paniikissa muistella, mitä ennen tykkäsinkään tehdä vapaa-ajalla. Siksi lupasin itselleni etsiä uuden harrastuksen tai palata jonkin vanhan kiinnostuksen kohteen pariin - mahdollisimman pian.
Lue myös: Ovatko perhevapaan faktat hallussa? Lue, mitä perhevapaasta täytyy tietää Maijaliisa valitsi nelipäiväisen työviikon: "Oma aika ja hyvinvointi merkitsevät enemmän kuin raha" Näin saat työvaihteen taas päälle - 6 toimivaa vinkkiä Yllätysraskaus laittoi Natalia Salmelan talouden uusiksi - "Äitiysloma ei ole vaihtoehto" Kärsitkö riittämättömyyden tunteesta? 6 vinkkiä, joilla lopetat itseruoskinnan Mikä on raskauden hinta, kuka käyttää Suomessa perhevapaat ja kuka maksaa laskun? Vastaus yllättää

# data[].attributes.attachment_link.title
Perhevapaalta töihin paluu edessä? Älä tee näitä virheitä - Duunitori

# data[].attributes.attachment_link.description
Perhevapaalta töihin paluu edessä? Mietitkö, kuinka tehdä paluusta mahdollisimman stressitön ja sujuva? Duunitorin sisältöpäällikkö Laura Glad jakaa omat parhaat, tosielämässä testatut vinkkinsä. Osaanko enää edes tehdä töitä? Kuinka pääsen taas kärryille kaikista työasioista? Miten lapsi pärjää - entä kuinka minä? Nämä ajatukset pyörivät päässäni kun perhevapaa läheni loppuaan ja töihin paluu lähestyi.

# data[].attributes.body
Äitiyslomalta takaisin töihin? Lue 6 vinkkiä sujuvaan paluuseen - Duunitori

# data[].attributes.attachment_link.readable_text
Lapsen saaminen on iso muutos koko perheen elämään, ja erityisesti töihin palaaminen perhevapaan jälkeen - oli poissaolo sitten ollut kuukausien tai vaikka vuosien mittainen - on jännittävää.

Mikäli samaan ajankohtaan osuu lapsen päivähoidon aloitus, on perheessä toki. vielä kaksinverroin järjesteltävää ja jännitettävää.

Kuinka päiväkodin aloitus sujuu? Miten päästä takaisin kärryille työpaikan asioista? Miten kaikkien uusi arki alkaa sujua? Tällaiset kysymykset pyörivät mielessä töihin paluun lähestyessä.

Töihin paluu siis jännittää ja jopa ahdistaa monia, mutta hyvällä suunnittelulla ja ennakkoon valmistautumisella voi lievittää ahdistusta. Siksi kokosimme kuusi vinkkiä sujuvampaan perhevapaalta - äitiysvapaalta, isyysvapaalta, vanhempainvapaalta tai hoitovapaalta - töihin palaamiseen. Nämä vinkit on myös testattu ja toimiviksi todettu tosielämässä!

1. Päivitä tietosi ja osaamisesi

Tiedätkö, mistä alallasi puhutaan juuri nyt? Milloin olet viimeksi selannut kollegojesi LinkedIn-postauksia? Jos et ole perhevapaan aikana seurannut, mitä työelämässä tapahtuu, siitä on aika ottaa selvää - mielellään jo vähän ennen töihin paluuta, jotta pääset paremmin kärryille.

Käy läpi esimerkiksi LinkedInin ammattiryhmien sekä verkostojesi keskusteluja ja pohdi omaa työnkuvaasi sekä toiveitasi sen kehittämiseen. Totuttele taas ajatukseen työarjesta ja muistele, mitä kaikkea siihen kuuluu.
Lue myös: Miten aktivoitua LinkedInissä? 6 askelta, jotka vievät sinua eteenpäin urallasi
2. Juttele työkavereiden ja esihenkilön kanssa

Työkavereilta voit saada helpoimmin päivityksen siihen, mitä omalla työpaikallasi on tapahtunut tässä välissä. Mitä jos muutaman parhaan työkaverisi kanssa lounaalla ennen töiden aloitusta?

Myös omaan esihenkilöön tai työpaikkasi HR-osastoon kannattaa olla yhteydessä. Voitte tehdä yhdessä tilannekatsauksen ja saat kuulla, millaisia muutoksia vapaasi aikana on esimerkiksi tehty.

Keskustelkaa työnkuvastasi ja siitä, mikä siinä on mahdollisesti muuttunut tai uudistunut. Lähtökohtaisesti sinulla on lain mukaan oikeus palata perhevapaan jälkeen ensisijaisesti samoihin, tai jos tämä ei ole mahdollista, niin vastaaviin tehtäviin.

Lapsen kanssa moni asia etenkin vapaa-aikaan liittyen on muuttunut, joten tulevaa arkea kannattaa myös suunnitella etukäteen. Jos tarvitset työpaikalta joustoa, keskustele siitäkin hyvissä ajoin.
Lue myös: Kuluvatko työtuntisi turhaan sähläämiseen? Tunnista yleisimmät ajanhallinnan ongelmat ja opi priorisoimaan
3. Etsi vertaistukea

Ehkä oletkin jo tutustunut muihin vanhempiin perhevapaan aikana. Jos joku muukin on aloittamassa samoihin aikoihin työt perhevapaan jälkeen, vaihtakaa ihmeessä ajatuksia asian tiimoilta.

Tai ehkä voisit saada toimivia ja arjessa testattuja vinkkejä joltakulta, jolla on jo vanhempi lapsi ja joka on onnistuneesti palannut äitiyslomalta töihin ja yhdistää sujuvasti perheen ja työn? Heiltä saat varmasti neuvoja, joita et tullut itse ajatelleeksikaan.

4. Jakakaa perheen vastuualueet

Jos perheessäsi on kaksi vanhempaa, on viimeistään nyt hyvä hetki istua alas ja keskustella siitä, kuinka arjen rutiinit ja juoksevat asiat hoidetaan jatkossa. Kuka hoitaa päiväkotiin viemisen, kuka hakemisen? Kuka käy kaupassa ja kuinka usein? Miten perheenjäsenten harrastukset jakautuvat? Kuka hankkii lasten vaatteet, entä kuka on yhteyshenkilönä päiväkotiin ja kouluun?

Vanhemmuuden tasapuolinen jakaminen on avain siihen, että molemmat vanhemmat saavat myös luoda uraa. Kaikki arjen tehtävät eivät kuitenkaan välttämättä itsestään jakaudu tasaisesti, joten siksi voi olla hyvä idea käydä asiat läpi ja jakaa vastuualueet ennen töihin paluuta.
Lue myös: Missä nykytyöelämän tasa-arvo? Suomalaisten äitien ja isien työllisyydessä on karu kuilu
5. Listaa omia vahvuuksiasi

Tuntuuko, että tauko työelämästä on haperruttanut aivot ja kaikki osaamisesi on mystisesti kadonnut jonnekin? Kun keskittyy pitkän aikaa ihan muihin asioihin kuin töihin, on luonnollista, että työelämässä tarvittavat ominaisuudet ja taidot jäävät hetkeksi taka-alalle.

Älä kuitenkaan ole huolissasi! Vaikka aluksi voi tuntua siltä, että olet töissä ihan pihalla etkä muista edes työkoneen salasanaa, palautuvat asiat mieleen yllättävän nopeasti ensimmäisten työviikkojen jälkeen. Samoin uudet rutiinit muodostuvat hiljalleen, ja uusi perhearki alkaa rullata, kun sille antaa aikaa muotoutua.

Todennäköisesti olet myös omaksunut paljon uusia taitoja perhevapaan aikana - esimerkiksi organisointikykysi on varmasti parantunut ja kärsivällisyyttä karttunut. Jos siis pelkäät kadottaneesi omat työelämävahvuutesi, listaa niitä sekä uusia karttuneita taitojasi ylös - huomaat varmasti, että ne kaikki ovat vielä tallella.
Lue myös: Näin tunnistat omat vahvuutesi työnhaussa
6. Ole itsellesi armollinen

Kuten miltä tahansa lomalta palatessa, on työteho tavallista matalampi ensimmäisten päivien tai viikkojen ajan. Muista siis olla itsellesi armollinen ja muista, että varsinkin pitkän poissaolon jälkeen kestää hetki totutella taas työpaikan kuvioihin.
Lue myös: Näin saat työvaihteen taas päälle loman jälkeen - 6 toimivaa vinkkiä
Hyväksy, että ensimmäiset työpäivät vapaiden jälkeen voivat olla raskaita. Tunteet voivat heitellä laidasta laitaan, työtahti voi tuntua uuvuttavalta ja takaraivossa saattaa muhia ajatus siitä, pärjäänkö enää töissä.

Tämä on normaalia, ja tulet taas tottumaan työrytmiin. Jos vanha työpaikka ei enää tunnukaan oikealta, voit myös rohkeasti tavoitella uutta. Tsemppiä töihin paluuseen!
Lue myös: Yllätysraskaus laittoi Natalia Salmelan talouden uusiksi - "Äitiysloma ei ole vaihtoehto" Lapsi tulossa? Lue, mitä se tarkoittaa töiden kannalta Rekrytointipäällikkö Anna jäi äitiyslomalle ja antautui tunteiden vuoristorataan - "Alussa tunsin itseni tarpeettomaksi" Äitiysloman faktat hukassa? Listasimme äitiys- tai isyysvapaalle jäävän oikeudet ja tukien määrän Laura, 32, piti kaikki perhevapaat, mutta tekisi nyt kaiken Milloin raskaudesta täytyy kertoa töissä? Mikä on raskauden hinta, kuka käyttää Suomessa perhevapaat ja kuka maksaa laskun? Vastaus yllättää Työnhaku äitiyslomalla - näillä vinkeillä löydät uuden työn ja pääset takaisin työelämään toisin

# data[].attributes.attachment_link.title
Perhevapaalta takaisin töihin? Lue 6 vinkkiä sujuvaan paluuseen

# data[].attributes.attachment_link.description
Lapsen saaminen on iso muutos koko perheen elämään, ja erityisesti töihin palaaminen perhevapaan jälkeen - oli poissaolo sitten ollut kuukausien tai vaikka vuosien mittainen - on jännittävää. Mikäli samaan ajankohtaan osuu lapsen päivähoidon aloitus, on perheessä toki. vielä kaksinverroin järjesteltävää ja jännitettävää. Kuinka päiväkodin aloitus sujuu? Miten päästä takaisin kärryille työpaikan asioista?